ముంబై: ప్రభుత్వ బ్యాంకింగ్ దిగ్గజం ఎస్బీఐ ఏప్రిల్ 1 నుంచి అమల్లోకి తీసుకురానున్న కనీస కనీస బ్యాలెన్స్ నిబంధనలపై బ్యాంకు చైర్మన్ అరుంధతి భట్టాచార్య మరోసారి వివరణ ఇచ్చారు. ‘బేసిక్ సేవింగ్ బ్యాంకు’ ఖాతాలు లేదా ప్రధానమంత్రి జన్ధన్ యోజన (పీఎంజేడీవై) ఖాతాలకు ఈ నిబంధనలు వర్తించబోవని పేర్కొన్నారు. ‘‘ప్రాథమిక అవసరాల కోసం వినియోగించే ఖాతాలకు మినిమమ్ బ్యాలెన్స్ నిబంధనలు వర్తించవు. మిగతాబ్యాంకుల్లో చాలావరకు ఈ చార్జీలను అమలు చేస్తున్నారు’’ అని భట్టాచార్య పేర్కొన్నారు. నూతన నిబంధనలు సరిగ్గా చదవని వారే అవాస్తవాలను ప్రచారం చేస్తున్నారని అన్నారు. వినియోగదారుల సంఖ్యను పెంచుకునేందుకు భారతీయ స్టేట్ బ్యాంకు 2012లో అప్పటివరకు అమల్లో ఉన్న మినిమమ్ బ్యాలెన్స్ నిబంధనను ఎత్తివేసింది. తిరిగి తాజాగా ఏప్రిల్ 1 నుంచి మళ్లీ అమల్లోకి తీసుకురానున్నట్టు ప్రకటించింది. అయితే బ్యాంకులు ఏప్రిల్ 1 నుంచి అమలు చేయనున్న నిబంధనలపై వెనక్కి తగ్గేలా కేంద్ర ప్రభుత్వం సంప్రదింపులు జరుపుతున్నట్టు వార్తలు వస్తున్నాయి. ఏదేమైప్పటికీ... కొత్తగా బ్యాంకింగ్ వ్యవస్థలోకి అడుగుపెట్టిన నిరుపేదలకు కనీస మొత్తం నుంచి మినహాయింపు ఉండడంతో అత్యధికులుగా ఉన్న చిరు వినియోగదారులపై ప్రభావం లేనట్టేనని విశ్లేషకులు చెబుతున్నారు.
mumbai: prabhutva banking diggajam esbi epril 1 nunchi amalloki teesukuraanunna kaneesa kaneesa ballens nibandhanalapai byaanku chairman arundhati bhattacharya marosari vivarana icharu. ‘besic saving byaanku’ khaataalu leda pradhaanamantri jandhan yojana (pmgdvi) khaataalaku ee nibandhanalu vartinchabovani perkonnaru. ‘‘praathamika avasaraala kosam viniyoginche khaataalaku minimam ballens nibandhanalu vartinchavu. migataabyaankullo chaalaavaraku ee chaarjeelanu amalu chestunnaru’’ ani bhattacharya perkonnaru. noothana nibandhanalu sarigga chadavani vaare avaastavaalanu prachaaram chestunnarani annaru. viniyogadaarula sankhyanu penchukunenduku bhaarateeya state byaanku 2012loo appativaraku amallo unna minimam ballens nibandhananu ettivesindi. tirigi taajaagaa epril 1 nunchi malli amalloki teesukuraanunnattu prakatinchindi. ayithe byaankulu epril 1 nunchi amalu cheyanunna nibandhanalapai venakki taggela kendra prabhutvam sampradimpulu jaruputunnattu vaartalu vastunnaayi. edemaippatiki... kottagaa banking vyavasthaloki adugupettina nirupedalaku kaneesa mottam nunchi minahaayimpu undadamtho atyadhikulugaa unna chiru viniyogadaarulapai prabhaavam lenattenani vislaeshakulu chebutunnaru.